Myndasyrpa - Tökur á Fast - 8 hafnar á Akranesi Gríðarlegur fjöldi starfsmanna og tökuliðs er nú staddur á Akranesi við tökur á spennumyndinni Fast - 8 . Stór hluti tækja og búnaðar var fluttur frá Mývatni í gær en undanfarna daga hefur staðið yfir undirbúningur við gerð sviðsmyndar og fleira í mannvirkjum á lóð Sementsverksmiðjunnar , í slippnum , á Akranesbryggju og víðar . Ljóst er að verkefni af þessari stærðargráðu skilur eftir mikla fjármuni í samfélaginu . Verktakar , verslanir og veitingastaðir leggja fram vinnu og þjónustu og njóta góðs af . Þá leggur Björgunarfélag Akraness fram mikið vinnuframlag . Tekjur félagsins eru gríðarlega miklar og líklega er um að ræða stærstu einstöku fjáröflun þess frá upphafi . Meðfylgjandi myndir voru teknar í morgun þegar upptökur fóru fram á Faxabraut . Kvikmyndatakan fór fram úr þyrlunni .